CELEX: 32012D0701
Language: da
Date: 2012-11-13 00:00:00
Title: 2012/701/EU: Kommissionens gennemførelsesafgørelse af 13. november 2012 om ændring af beslutning 2008/185/EF for så vidt angår optagelse af Irland, Nordirland og for Italiens vedkommende provinsen Bolzano på listen over medlemsstater eller regioner deraf, der er frie for Aujeszkys sygdom (meddelt under nummer C(2012) 7976)  EØS-relevant tekst

15.11.2012   
            
            
               DA
            
            
               Den Europæiske Unions Tidende
            
            
               L 318/68
            
         KOMMISSIONENS GENNEMFØRELSESAFGØRELSE
   af 13. november 2012
   om ændring af beslutning 2008/185/EF for så vidt angår optagelse af Irland, Nordirland og for Italiens vedkommende provinsen Bolzano på listen over medlemsstater eller regioner deraf, der er frie for Aujeszkys sygdom
   (meddelt under nummer C(2012) 7976)
   (EØS-relevant tekst)
   (2012/701/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2, og artikel 10, stk. 2, og
   ud fra følgende betragtninger:
   
               (1)
            
            
               Ved direktiv 64/432/EØF er der fastsat bestemmelser om samhandelen i Unionen med kvæg og svin. I direktivets artikel 9 er der fastsat kriterier for godkendelse af obligatoriske nationale programmer for bekæmpelse af visse smitsomme sygdomme, herunder Aujeszkys sygdom. I henhold til direktivets artikel 10 skal en medlemsstat, der mener at være helt eller delvis fri for sådanne sygdomme, herunder Aujeszkys sygdom, forelægge Kommissionen behørigt bevismateriale herfor.
            
         
               (2)
            
            
               I Kommissionens beslutning 2008/185/EF af 21. februar 2008 om supplerende garantier med hensyn til Aujeszkys sygdom i medlemsstaternes samhandel med svin og om kriterier for de oplysninger, der skal gives om sygdommen (2), er der fastsat bestemmelser om de supplerende garantier vedrørende flytning af svin mellem medlemsstaterne. Disse garantier har betydning for klassifikationen af medlemsstaternes status for så vidt angår Aujeszkys sygdom.
            
         
               (3)
            
            
               Bilag I til beslutning 2008/185/EF indeholder en liste over medlemsstater eller regioner deraf, der er frie for Aujeszkys sygdom, og hvor vaccination er forbudt. Bilag II til beslutningen indeholder en liste over medlemsstater eller regioner deraf, hvor der er iværksat godkendte nationale programmer for udryddelse af Aujeszkys sygdom.
            
         
               (4)
            
            
               Irland, Nordirland og for Italiens vedkommende provinsen Bolzano er opført på listen i bilag II til beslutning 2008/185/EF som en medlemsstat eller en region heraf, hvor der er iværksat godkendte nationale programmer for udryddelse af Aujeszkys sygdom.
            
         
               (5)
            
            
               Irland, for Det Forenede Kongeriges vedkommende Nordirland og for Italiens vedkommende provinsen Bolzano har nu forelagt dokumentation til støtte for deres ansøgning om at blive erklæret en medlemsstat eller region, der er fri for Aujeszkys sygdom.
            
         
               (6)
            
            
               Efter en evaluering af den baggrundsdokumentation, som Irland, Det Forenede Kongerige og Italien har forelagt, bør Irland, Nordirland og provinsen Bolzano ikke længere være opført på listen i bilag II til beslutning 2008/185/EF, men i stedet på listen i bilag I til samme beslutning.
            
         
               (7)
            
            
               Beslutning 2008/185/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Bilag I og II til beslutning 2008/185/EF erstattes af teksten i bilaget til nærværende afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 13. november 2012.
      
         
            På Kommissionens vegne
         
         Maroš ŠEFČOVIČ
         
            Næstformand
         
      
   
   
      (1)  EFT 121 af 29.7.1964, s. 1977/64.
   
      (2)  EUT L 59 af 4.3.2008, s. 19.
   
      BILAG
      »
            BILAG I
            
               Medlemsstater eller regioner deraf, der er frie for Aujeszkys sygdom, og hvor vaccination er forbudt
            
            
                        ISO-kode
                     
                     
                        Medlemsstat
                     
                     
                        Regioner
                     
                  
                        BE
                     
                     
                        Belgien
                     
                     
                        Alle regioner
                     
                  
                        CZ
                     
                     
                        Tjekkiet
                     
                     
                        Alle regioner
                     
                  
                        DK
                     
                     
                        Danmark
                     
                     
                        Alle regioner
                     
                  
                        DE
                     
                     
                        Tyskland
                     
                     
                        Alle regioner
                     
                  
                        IE
                     
                     
                        Irland
                     
                     
                        Alle regioner
                     
                  
                        FR
                     
                     
                        Frankrig
                     
                     
                        Departementerne Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        IT
                     
                     
                        Italien
                     
                     
                        Provinsen Bolzano
                     
                  
                        CY
                     
                     
                        Cypern
                     
                     
                        Alle regioner
                     
                  
                        LU
                     
                     
                        Luxembourg
                     
                     
                        Alle regioner
                     
                  
                        NL
                     
                     
                        Nederlandene
                     
                     
                        Alle regioner
                     
                  
                        AT
                     
                     
                        Østrig
                     
                     
                        Alle regioner
                     
                  
                        SI
                     
                     
                        Slovenien
                     
                     
                        Alle regioner
                     
                  
                        SK
                     
                     
                        Slovakiet
                     
                     
                        Alle regioner
                     
                  
                        FI
                     
                     
                        Finland
                     
                     
                        Alle regioner
                     
                  
                        SE
                     
                     
                        Sverige
                     
                     
                        Alle regioner
                     
                  
                        UK
                     
                     
                        Det Forenede Kongerige
                     
                     
                        Alle regioner
                     
                  
         
            BILAG II
            
               Medlemsstater eller regioner deraf, hvor der er iværksat godkendte nationale programmer for udryddelse af Aujeszkys sygdom
            
            
                        ISO-kode
                     
                     
                        Medlemsstat
                     
                     
                        Regioner
                     
                  
                        ES
                     
                     
                        Spanien
                     
                     
                        Alle regioner
                     
                  
                        HU
                     
                     
                        Ungarn
                     
                     
                        Alle regioner
                     
                  
                        PL
                     
                     
                        Polen
                     
                     
                        Alle regioner
                     
                  «